**UPUTE ZA RODITELJE**

Poštovani roditelji,

prema uputama HZJZ i MZO učinimo sigurnim boravak naše djece u školi.

Stoga vas molimo da:

* svaki dan izmjerite temperaturu svome djetetu od 1.- 4. razreda, o tome svakodnevno vodite evidenciju, a vaše će dijete evidenciju pokazati učiteljici na početku nastavnog dana,
* dijete od 5.- 8. razreda svakodnevno samo mjeri temperaturu,
* ukoliko vaše dijete (bilo koji razred) ima temperaturu 37,2°C i višu **ne šaljete ga u školu** i o tome obavijestite razrednicu, te se obratite izabranom liječniku,
* u Školu **ne šaljete dijete ako ima** temperaturu 37,2°C i višu, ako je bilo u kontaktu sa zaraženom osobom, ako je u samoizolaciji, ako ima potvrdu liječnika kao izrazito osjetljiva osoba, o čemu trebate obavijestiti razrednika,
* za svoje dijete od 5.- 8. razreda svakodnevno pripremite minimalno 2 čiste zaštitne maske u posebnoj vrećici,
* podsjetite svoje dijete od 5. - 8. razreda da pri ulasku u dvorište Škole treba staviti masku i s njom ući u školu, dezinficirati ruke, obrisati obuću u kojoj je došlo, u garderobi obuti školske papuče i ući u svoju učionicu,
* samo roditelji 1. i 2. razreda prate svoje dijete do predviđenog ulaza u Školu, ali ne ulaze u školu,
* svoju komunikaciju o djetetu dogovarate sa svojim razrednikom telefonom ili e-poštom.

Dragi roditelji, hvala što ćemo u suradnji odgovorno čuvati zdravlje naše djece i naših obitelji!

Ravnateljica:

mr. sc. Anđelka Jalušić